อ่วม! LPG ปรับขึ้นอีกรอบ 1 บ./กก. หวั่นกระทบค่าครองชีพ
ปรับขึ้น "ก๊าซหุงต้ม”ตามขึ้นบันไดอีกรอบตามมติ กบง. หลังราคาตลาดโลกปรับตัวเพิ่มสูงขึ้น ส่งผลให้ราคาขนาดถัง 15 กิโลกรัม จะปรับขึ้น  15 บาท ไปอยู่ที่ 363 บาท
ปรับขึ้น "ก๊าซหุงต้ม”ตามขึ้นบันไดอีกรอบตามมติ กบง. หลังราคาตลาดโลกปรับตัวเพิ่มสูงขึ้น ส่งผลให้ราคาขนาดถัง 15 กิโลกรัม จะปรับขึ้น  15 บาท ไปอยู่ที่ 363 บาท
1 มิ.ย. 2565

ผู้สื่อข่าวรายงานว่า วันนี้ (1 มิ.ย. 2565) เป็นวันแรกกับการปรับขึ้นราคา “ก๊าซหุงต้ม” (LPG) ตามที่คณะกรรมการบริหารนโยบายพลังงาน หรือ กบง. ได้เคยมีมติให้ทยอยปรับขึ้นราคาก๊าซหุงต้ม หรือ LPG เพื่อสะท้อนราคาที่แท้จริงในตลาดโลก และเพื่อเสถียรภาพเงินกองทุนน้ำมันเชื้อเพลิง ซึ่งถือเป็นการปรับรอบที่ 3 รวมปรับราคาไปแล้ว 45 บาทต่อถัง
สำหรับ “ก๊าซหุงต้ม” ในวันนี้ (1 มิ.ย. 2565) เริ่มปรับราคาเพิ่มกิโลกรัมละ 1 บาท ส่งผลให้ราคา LPG ขนาดถัง 15 กิโลกรัม จะปรับขึ้น 15 บาท ไปอยู่ที่ 363 บาท/ถัง 15 กิโลกรัม จากเดือนพฤษภาคม อยู่ที่ 348 บาท/ถัง 15 กิโลกรัม ซึ่งเป็นการปรับขึ้นต่อเนื่องจากเดือนเมษายนอยู่ที่ 333 บาท/ถัง 15 กิโลกรัม โดยกองทุนน้ำมันได้อุดหนุนถังละ 100 บาท จากราคาจริง 460 บาท
สำหรับ ฐานะกองทุนน้ำมันเชื้อเพลิง วันที่ 29 พฤษภาคม 2565 ติดลบ 81,395 ล้านบาท แบ่งเป็น บัญชีน้ำมันติดลบ 45,968 ล้านบาท บัญชีก๊าซหุงต้มติดลบ 35,427 ล้านบาทส่วนกระแสเงินสดรวม 9,803 ล้านบาท แบ่งเป็น บัญชีเงินฝากธนาคารที่ 3,228 ล้านบาท บัญชีเงินฝากที่กรมบัญชีกลางกระทรวงการคลัง 6,565 ล้านบาท